سياسة الاستخدام
#000000
بين الدقة والتكرار العلوم ممكن تجيب أجلك وتموتك!
#000003
في واحدة من المناطق الشعبية، طفل عنده 11 سنة، صحي من النوم واشتكي إن بطنه وجعاه جدًا. كرد فعل مصرى أصيل من الأم انطلقت بيه للصيدلية عشان ياخد حقنة أو دوا يخفف الوجع. لما دخلوا الصيدلية، الصيدلي سأل الولد عن المنطقة اللي بتوجعه، قاطعته الأم وردت: “معدته واجعاه يا دكتور”. وكان رد الفعل من الصيدلي إنه إداها دوا يخفف ألم المعدة، ومشيت الأم هي وابنها.
#000005
بعد عدد بسيط من الساعات، والطفل لازال بيعاني من الألم، الأب بيكون رجع من الشغل، وشاف الوضع، وبيقرر هو ياخد ابنه للصيدلية، ويقول لهم يدوله حقنة بدل الدوا اللي مجابش نتيجة. كالعادة الصيدلي بيسأل الطفل بطنه وجعاه فين؟ الأب قال للولد يشاور للصيدلي، ويقوله الوجع فين. هنا الطفل شاور على جنبه اليمين من تحت. وقتها الصيدلي طلب من الأب إنه ياخد الطفل على أقرب مستشفى؛ لأنه مش متطمن من منطقة الألم، والأفضل إن الطبيب يكشف عليه. وفعلًا الأب سمع الكلام وراح لدكتور، واكتشفوا إن سبب الألم هو الزائدة الدودية، وإن الولد لازم يعمل عملية فورا عشان يتم استئصالها قبل ما تحصل مشاكل والطفل ييجي له تسمم.
#000006
السبب بقى في إنقاذ الطفل أو تسممه _السيناريو التاني_ هو مبدأ الدقة أو الاتساق “Accuracy and Precision”.
ولو إنهم يبانوا حاجة واحدة، لكن الفرق بينهم ماينفعش أبدا نغفله.
#000007
مبدأ الـaccuracy (الدقة)
#000008
بيعني قد إيه إجابتك على أي سؤال قريبة من الإجابة الصح بعيدا عن أي حاجة تانية. فمثلًا لو عندنا شخصين بيقيسوا ارتفاع مبنى، فواحد منهم طلعه 60 متر، والشخص التاني طلعه 60.5 متر، والارتفاع الحقيقي طلع 61 متر. وقتها هنقول إن الشخص التاني accurate أو دقيق، بغض النظر عن أي إجابة تانية، لأن المبدأ هنا هو أقرب إجابة للصح.
#000009
مبدأ الـprecision (الاتساق)
#000010
تعريف مبدأ الـprecision هنا معناه إلى أي مدى إجابتك كانت متسقة/متوافقة مع إجابات الآخرين أو بمعنى أصح الإجابة بتاعتك اتكررت كام مرة. فلو عندنا نفس الشخصين، وطلبنا منهم قياس مبني تاني مختلف، فالأول طلعه 40 متر، والثاني طلعه 40 متر، والقياس الصح لطول المبنى كان 50 متر، فالشخصين هنا precise.
#000011
في الصورة دي مثلا، الدايرة اللي على الشمال بتتميز بـaccuracy/ دقة عالية في التصويب، ولكن precision ضعيف لأن النقط بعيد عن بعض. أما الدايرة على اليمين بتتميز بـprecision عالي، لأن النقط جنب بعض، ولكن accuracy/ دقة ضعيفة لأنهم بعيد عن المنتصف.
#000012
نرجع بقى للقصة اللي حكيناها في الأول خالص. في أول مرة، الطفل اشتكي إن بطنه وجعاه، والأم قالت للصيدلي إن ابنها معدته وجعاه. في المرة التانية، الأب طلب من ابنه يشاور على المكان اللي واجعه للصيدلي، والطفل فعلا شاور على مكان الألم.
#000013
الطفل لما اشتكى للأم كان بيستخدم مبدأ الـprecision، ولما الأم راحت للصيدلي بردو استخدمت نفس المبدأ، وهنا ماكنش قدام الصيدلي مع تكرار نفس الإجابة غير إنه يديله دوا لأن ده عَرض شائع بين الأطفال.
#000014
الأب كان عاوز يساعد الصيدلي في معرفة السبب عشان كده طلب من الطفل إنه يشاور علي المكان اللي واجعه عملًا بمبدأ الـAccuracy/ الدقة. الطفل يا عيني تعبان ماشي بين المبدأين، وبيسمع الكلام مش فاهم اللي بيحصل. لكن وقتها نفس الصيدلي لاحظ إن المكان خطر، مش مجرد ألم في المعدة، لأن المرة التانية اتشاورله على المكان، وساعتها نصحه إنه يروح المستشفى عشان يتطمنوا.
#000015
امتى أبقى precise وامتى أبقى accurate؟
#000016
طبعا بعد الكلام ده ممكن حد يقول يعني الصح إني أبقى دقيق أو accurate، وما أبقاش precise. بس في الحقيقة في حاجات كتير ماينفعش نستخدم فيها مبدأ واحد بس. فمثلا مبدأ الـprecision بيحصل في الصحة والطب من خلال رصد الأعراض المتشابهة عن طريق إجراء تجارب لعدد من المرات، ومنها بيقدر الدكتور يوصل لصورة أولية لإيه ممكن يكون المرض، وإحنا كمرضى لازم نكون دقيقين في شرح الحالة والوضع اللي بنمر بيه عشان نعطي أفضل معطى ومنه نوصل لأحسن نتيجة/ علاج.
#000017
في حياتنا عموما بنستخدم الـprecision كتكرار، وإحنا بنطبخ أو وإحنا بننضف أو حتى وإحنا بنتفق على معاد. بس اعرف أي مبدأ هتستخدمه لما تيجي تتأخر على أصحابك ويتصلوا بيك. هل هتبقي accurate وتقولهم إنك لسه عالسرير ولا هتبقى precise وتقولهم إنك نازل عالسلم؟
#000018
بس خد بالك هنا العلوم ملهاش ذنب لو عرفوا الحقيقة وقرروا يزعلوك 😀
#000019
10 من حالات الحمل الأكثر غرابة في التاريخ! - بالصور
#000020
اترك تعليقاً إلغاء الرد
#000022
لن يتم نشر عنوان بريدك الإلكتروني. الحقول الإلزامية مشار إليها بـ *
#000023
طب المناطق الحارة .. هو د. أحمد خالد توفيق بيشتغل إيه؟
عن تخفيف الألم: انا هاعمل الصح وأشرب حشيش
العجز المُكتسب: سعد زغلول قالها كلمة “مفيش فايدة”!
ريبليكا: هل الذكاء الاصطناعي يقدر يدعمنا بدل أصدقائنا الحقيقيين؟
6 خرافات حول النظافة الشخصية والعامة
#000030
طب المناطق الحارة .. هو د. أحمد خالد توفيق بيشتغل إيه؟
#000031
العجز المُكتسب: سعد زغلول قالها كلمة “مفيش فايدة”!
#000033
6 خرافات حول النظافة الشخصية والعامة
#000035
علماء يصنّعون قناة فالوب في المعمل
#000037
الكبت النفسي المنخفض: لعنة العظماء!
#000038
أواني الطهي: معادلة صعبة بين الصحة والراحة
#000041
مثير للاهتمام شكرا ♥️ عند دراستي لمادة الأحياء الجزيئية ذُكر...
#000044
معي bipolar desorder desactive اريد عندا النكسا ماذا اذي او...
#000045
طيب هل هذا ممكن ام لا ؟ يعني مستحيل ولا ممكن ؟...
#000046
كن علي تواصل معانا عبر فيسبوك
#000047
نظرية الكم 3: عدم اليقين عند هايزنبرج وقطة شرودنجر
#000050
نظرية الكم 2: ما بعد البداية
#000051
نظرية الكم 1: البداية وما قبلها
#000052
The Calabash Nebula وجمالية النهايات!
#000055
عن المشاكل النفسية واكتئاب ما بعد الولادة
#000057
كوماروف: الرجل الذي قتله الباراشوت!
#000058